19
Pobedničko đili ko nebo
1 Pale gova šundem khanči sar zuralo glaso bute dženengo ko nebo sar dije vika:
“Haleluja!
O spasenje, i slava thaj i zor preperen amare Devlese!
2 Golese kaj lese presude si čačukane thaj pravedna.
Vov osudisada e bare bludnica
savi rumisada i phuv pe bludesa.
Vov osvetisada o meripe
pe slugengo saven voj mudarda.”
3 Vadži dije vika:
“Haleluja!
O čuro tare lako uništenje ka vazdol pe ane sa e đivesa!”
4 Tegani e bišteštar (24) starešine thaj e štar džuvde bićura pele ke koča thaj klanjisajle e Devlese savo bešlo ko presto thaj vaćarde:
“Amin! Haleluja.”
5 A taro presto šundilo glaso savo vaćarda:
“Hvalin e Devle amare,
savore save služin le
thaj savore tumen – cikne thaj bare – save lestar daran!”
6 Tegani šundem khanči sar glaso bute dženengo, sar šunipe e bare vodopadeso thaj sar zvuko e zurale gromurengo, sar dije vika:
“Haleluja!
Golese kaj lija te carujil o Gospod,
amaro Dol, o Vladari pe sa.
7 Raduji amen, veseli amen
thaj da le slava,
golese kaj avilo o vreme taro abav e Bakroreso,
thaj lesi bori spremisajli!
8 Dija pe laće te uravol pe
ano thodo, sjajno thaj laneno fostano.”
Golese kaj gova fostano predstavil e pravedna buća e Devlese manušenđe.
9 Tegani vaćarda manđe o anđelo: “Pisi kava: Blagoslovime si kola save si akharde ko abav e Bakroreso!”
Thaj vadži phenda manđe: “Kala si čačukane lafura e Devlese.”
10 Me peljem paše lese pingre te klanjiv man e anđelose, al vov phenda manđe: “Ma ćer gova! Ma klanji tut manđe! I me sem sluga sar tu thaj sar ćire phrala save svedočin taro po pačajipe ano Isus. E Devlese klanji tut! Golese so, o svedočanstvo taro Isus si duxo taro proroštvo.”
Manuš po parno gra
11 Tegani dikhljem o putardo nebo a odori parno gra. Kova savo pe leste bešol akhardol Verno thaj Čačukano. Vov sudil thaj marolpe pali pravda. 12 Lese jakha sesa sar plameno e jagako thaj pe leso šoro sesa but krune. Pe leste sasa pisimo alav, savo ni džanol khoni, sem leste. 13 Pe leste sasa fostano ćinđardo ratesa thaj vov akhardol Lafi e Devleso. 14 E nebose vojske đele pale leste ke parne grasta, urade ano thodo, sjajno thaj laneno fostano. 15 Tare leso muj iklilo oštro mačo, te mudarol e naroduren lesa. Vov ka vladil pe lende e sastrunale rovljasa thaj ka uštavol i drakh ani presa e moljasa tari zurali holi e Devlesi, e Vladaresi pe sa. 16 Pe leso fostano thaj pe leso upruno kotor taro pingro pisime si kava alav:
“CARO E CARURENGO
THAJ GOSPOD E GOSPODARENGO.”
17 Tegani dikhljem jekhe anđelo sar ačhol ko kham. Vov zurale glasosa dija vika pe sa e čiriklja save letin uče po nebo: “Aven, ćiden tumen ki bari gozba e Devlesi, 18 te xan o mas tare carura, mas tare bare manuša thaj embare manuša e vojskaće, mas e grastengo thaj kolengo so jašin pe lende thaj mas tare sa e slobodna manuša thaj e robura, mas e ciknengo thaj e barengo!”
19 Tegani dikhljem e Zvero thaj e caruren e phuvaće lenđe vojskencar sar ćidije pe te maren pe protiv o manuš po gra thaj protiv lesi vojska. 20 Al o Zver sasa zarobime thaj lesa o Xoxavno proroko savo ćerda ane leso alav e čudesura, savencar inđarda ano xoxaipe kolen so lije o žigo e Zveroso thaj klanjisajle lese ikonaće. Solduj sesa džuvde čhudime ano jezero e jagako, savo phabol e sumporesa. 21 Avera sesa mudarde e mačosa, so iklilo andaro muj koleso savo jašil po gra. A sa e čiriklja čalile lenđe masesa.