Bičhaldo lil e Jevrejenđe
1
O Dol vaćarda amenđe prekal piro Čhavo
1 Ane purane vremenura, but droma thaj ke but načinura vaćarda o Dol amare paradadenđe prekal e prorokura, 2 al ane kala palune đivesa vaćarda amenđe prekal piro Čhavo, kas čhuta te avol nasledniko pe sa thaj prekal kaste ćerda i o sveto. 3 O Čhavo si odsjaj tare Devlesi slava thaj verno sikavol e Devleso karakter. Vov ićarol sa pe zurale Lafesa thaj kana thoda e manušen tare grehura, bešlo ko počasno than ki desno rig e Bare Devlesi ko nebo.
O Isus si pobaro tare anđelura
4 O Čhavo gaći postanisada pobaro tare anđelura, golese so o Dol dija le alav savo si but pobaro alav tare anđelurengo.
5 O Dol nijekhe anđelose ni vaćarda kava:
“Tu san mingro čhavo,
od ađive sem ćiro Dad”,
il:
“Me ka avav leso Dad,
a vov ka avol mingro Čhavo.”
6 A kana o Dol sikada pe jekhebijande Čhave e svetose, palem vaćarda:
“Nek peren ke koča angle leste
sa e Devlese anđelura!”
7 A e anđelurenđe phenda:
“Vov pe anđeluren ćerol sar balvalja,
a pe slugen ćerol sar plameno e jagako.”
8 Al pe Čhavese vaćarda:
“Ćiro presto, Devla, ačhol ane sa e đivesa.
Tu vladi pravedno ane ćiro carstvo.
9 Mangljan o pravednost
thaj mrzisadan o bišukaripe.
Golese o Dol, ćiro Dol,
makhlja tut uljesa taro radost,
pobut nego ćire amalen.”
10 Thaj vadži vaćarda o Dol:
“Tu, Gospode, ko anglunipe postavisadan o temelji e phuvako
thaj o nebo si bući ćire vastenđi.
11 Tu ka ačhe, al von ka nestanin
thaj ka pharadon sar e šeja.
12 Tu ka paćare len sar purano ogrtači,
thaj ka menjin pe sar šeja.
Al tu ka ačhe isto,
thaj ćire berša ni ka načhen.”
13 O Dol nijekhe anđelose ni vaćarda kava:
“Beš manđe ko počasno than ki desno rig
sa dži kaj ni čhuvav
ćire dušmajen tale ćire pingre.”
14 Naj li sa e anđelura duxura save služin thaj save si bičhalde te služin kolenđe save ka nasledin o spasenje?