2
Sikajipe sar te služi thaj te slavi e Devle
1 Angleder sa, mangav tumendar te molin tumen sa e manušenđe, te zastupin lenđe, te roden e Devleso milost thaj zahvalin baše lende. 2 Molin tumen baše carura, baše sa save si ko vlast, te šaj ano miro te beša ano tiho džuvdipe, ane sa o devlikanipe thaj o svetost. 3 Gova si šukar thaj lačhe amare Devlese amare Spasiteljese, 4 savo manđol sa e manuša te aven spasime thaj te pindžaren o čačipe. 5 Golese kaj si jekh Dol, thaj jekh posredniko maškaro Dol thaj e manuša, o manuš o Hrist o Isus, 6 savo pes dija sar otkup sa e manušenđe. Kava si svedočanstvo savo dija pe te propovedil pe ano pravo vreme. 7 A me sem – čačipe vaćarav, ni xoxavav – apostol thaj propovedniko, kas čhuta o Dol te vaćarol e Devleso lafi, te sikavav e abandžijen ano pačajipe thaj ano čačipe.
8 Mangav e murša, bilo kaj te ćiden pe te molin, te vazden pe sveta vasta bizi holi thaj bize čingara. 9 Gija mangav e džuvlja te uraven pe pristojna šeja, skromno thaj dostojanstveno, te doterin pe, na pletenicencar, ni zlatosa, il klejencar, il kuč fostanencar, nego šukar bućencar, 10 sar so trubul e džuvljenđe save ićaren pe šukar e Devlese ano devlikanipe.
11 I romni te sikljol ano mir thaj ano pokornost. 12 E romnja ni mukhav te sikavol thaj te avol po upreder po rom, nego čače te avol mirno. 13 Golese kaj o Adam angleder sasa ćerdo, pale gova i Eva. 14 Thaj o Adam ni xoxadilo, nego i džuvli xoxadili thaj ćerdili grešno. 15 Al i džuvli ka spasil pe bijanimasa čhaven, te ačhile ano pačajipe thaj ano manglipe thaj ano svetipe.